title: Direktiva Komisije 2008/124/EZ od 18. prosinca 2008. o ograničavanju stavljanja na tržište sjemena određenih vrsta krmnog bilja te uljarica i predivog bilja na sjeme koje je službeno certificirano kao „osnovno sjeme” ili „certificirano sjeme” (kodificirana verzija)  Tekst značajan za EGP

text:
               03/Sv. 57

               HR

               Službeni list Europske unije

               134

         32008L0124

               L 340/73

               SLUŽBENI LIST EUROPSKE UNIJE

         DIREKTIVA KOMISIJE 2008/124/EZ
   od 18. prosinca 2008.
   o ograničavanju stavljanja na tržište sjemena određenih vrsta krmnog bilja te uljarica i predivog bilja na sjeme koje je službeno certificirano kao „osnovno sjeme” ili „certificirano sjeme”
   (kodificirana verzija)
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno njezin članak 3. stavak 3.,
   uzimajući u obzir Direktivu Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (2), a posebno njezin članak 3. stavak 3.,
   budući da:

               (1)

               Direktiva Komisije 86/109/EEZ od 27. veljače 1986. o ograničavanju stavljanja na tržište sjemena određenih vrsta krmnog bilja te uljarica i predivog bilja na sjeme koje je službeno certificirano kao „osnovno sjeme” ili „certificirano sjeme” (3) bila je nekoliko puta bitno izmijenjena (4). Radi jasnoće i racionalnosti, navedenu Direktivu treba kodificirati, zajedno s Direktivom Komisije 75/502/EEZ od 25. srpnja 1975. o ograničavanju prodaje sjemena livadne vlasnjače (Poa Pratensis L.) na sjeme koje je službeno certificirano kao „osnovno sjeme” ili „certificirano sjeme” (5), njihovim spajanjem u jedinstveni tekst.

               (2)

               Direktivom 66/401/EEZ dopušteno je stavljanje na tržište osnovnog sjemena, certificiranog sjemena i komercijalnog sjemena određenih vrsta krmnog bilja.

               (3)

               Direktivom 2002/57/EZ dopušteno je stavljanje na tržište osnovnog sjemena, certificiranog sjemena svih vrsta i komercijalnog sjemena određenih vrsta uljarica i predivog bilja.

               (4)

               Objema se direktivama ovlašćuje Komisija da zabrani stavljanje sjemena na tržište osim ako nije službeno certificirano kao „osnovno sjeme” ili „certificirano sjeme”.

               (5)

               Države članice mogu proizvoditi dovoljno osnovnog sjemena i certificiranog sjemena kako bi unutar Zajednice zadovoljile potražnju za sjemenom nekih gore navedenih vrsta sa sjemenom tih kategorija.

               (6)

               Mjere predviđene u ovoj Direktivi u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu.

               (7)

               Ovom se Direktivom ne dovode u pitanje obveze država članica u pogledu rokova za prijenos direktiva iz Priloga I. dijela B u nacionalno zakonodavstvo,

         DONIJELA JE OVU DIREKTIVU:
   Članak 1.
   1.   Države članice osiguravaju da ne bude dopušteno stavljanje na tržište sjemena:

                           —

                              Poa pratensis L.

               Livadne vlasnjače

                           —

                              Vicia faba L. (partim)

               Stočnog boba

                           —

                              Papaver somniferum L.

               Maka

                           —

                              Agrostis gigantea Roth

               Rosulje bijele

                           —

                              Agrostis stolonifera L.

               Rosulje vriježaste

                           —

                              Phleum bertolonii DC

               Mačjeg repka bertolonijevog

                           —

                              Poa palustris L.

               Vlasnjače močvarne

                           —

                              Poa trivialis L.

               Vlasnjače obične

                           —

                              Lupinus albus L.

               Bijele lupine

                           —

                              Brassica juncea (L.) Czernj. et Cosson

               Smeđe gorušice

                           —

                              Agrostis capillaris L.

               Rosulje tankolisne

                           —

                              Lotus corniculatus L.

               Smiljkite roškaste

                           —

                              Medicago lupulina L.

               Hmeljaste lucerne

                           —

                              Trifolium hybridum L.

               Švedske djeteline

                           —

                              Alopecurus pratensis L.

               Repka lisičjeg

                           —

                              Arrhenatherum elatius (L.) Beauv. ex J. S. et K. B. Presl

               Francuskog ljulja

                           —

                              Bromus catharticus Vahl

               Stoklase štraderove

                           —

                              Bromus sitchensis Trin.

               Stoklase zobene

                           —

                              Lupinus luteus L.

               Lupine žute

                           —

                              Lupinus angustifolius L.

               Lupine uskolisne

                           —

                              Poa nemoralis L.

               Vlasnjače šumske

                           —

                              Trisetum flavescens (L.) Beauv.

               Zlatnožute zobike

                           —

                              Phacelia tanacetifolia Benth.

               Facelije

                           —

                              Sinapis alba L.

               Gorušice bijele

                           —

                              Agrostis canina L.

               Rosulje pasje

                           —

                              Festuca ovina L.

               Vlasulje ovčje

                           —

                              Trifolium alexandrinum L.

               Aleksandrijske djeteline

                           —

                              Trifolium incarnatum L.

               Inkarnatke

                           —

                              Trifolium resupinatum L.

               Perzijske djeteline

                           —

                              Vicia sativa L.

               Jare grahorice

                           —

                              Vicia villosa Roth

               Ozime grahorice

         osim ako nije službeno certificirano kao „osnovno sjeme” ili „certificirano sjeme”.
   2.   Države članice osiguravaju da se ne dopusti stavljanje na tržište sjemena:

                           —

                              Glycine max (L.) Merr.

               soje

                           —

                              Linum usitatissimum L

               lana

         osim ako nije službeno certificirano kao „osnovno sjeme”, „certificirano sjeme, prve generacije” ili „certificirano sjeme, druge generacije”.
   Članak 2.
   Direktiva 75/502/EEZ i Direktiva 86/109/EEZ, kako su izmijenjene direktivama navedenima u Prilogu I., dijelu A, stavljaju se izvan snage, ne dovodeći u pitanje obveze država članica u pogledu rokova za prenošenje direktiva navedenih u Prilogu I., dijelu B u nacionalno zakonodavstvo.
   Upućivanja na direktive koje su stavljene izvan snage smatraju se upućivanjima na ovu Direktivu i čitaju se u skladu s korelacijskom tablicom u Prilogu II.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 18. prosinca 2008.

            Za Komisiju

            Predsjednik

         José Manuel BARROSO

      (1)  SL 125, 11.7.1966., str. 2298/66.

      (2)  SL L 193, 20.7.2002., str. 74.

      (3)  SL L 93, 8.4.1986., str. 21.

      (4)  Vidjeti Prilog I., dio A.

      (5)  SL L 228, 29.8.1975., str. 26.

      PRILOG I.
      DIO A

         Direktive stavljene izvan snage s popisom uzastopnih izmjena

      (iz članka 2.)

                  Direktiva Komisije 75/502/EEZ

                  (SL L 228, 29.8.1975., str. 26.)

                  Direktiva Komisije 86/109/EEZ

                  (SL L 93, 8.4.1986., str. 21.)

                  Direktiva Komisije 89/424/EEZ

                  (SL L 196, 12.7.1989., str. 50.)

                  Direktiva Komisije 91/376/EEZ

                  (SL L 203, 26.7.1991., str. 108.)

            DIO B

         Popis rokova za prenošenje u nacionalno zakonodavstvo

      (iz članka 2.)

                  Direktiva

                  Rok za prenošenje

                  75/502/EEZ

                  1. srpnja 1976.

                  86/109/EEZ

                  1. srpnja 1987. (članak 1.)
                  1. srpnja 1989. (članak 2.)
                  1. srpnja 1990. (članak 2.a)
                  1. srpnja 1991. (članci 3. i 3.a)

                  89/424/EEZ

                  1. srpnja 1990.

                  91/376/EEZ

                  1. srpnja 1991.

      PRILOG II.

         Korelacijska tablica

                  Direktiva 75/502/EEZ

                  Direktiva 86/109/EEZ

                  Ova Direktiva

                  Članak 1.

                  Članak 1. stavak 1.

                  Članak 1. stavak 1.

                  Članak 1. stavak 2.

                  Članak 1. stavak 2.

                  Članak 2.

                  Članak 1. stavak 1.

                  Članak 2.a

                  Članak 1. stavak 1.

                  Članak 3.

                  Članak 1. stavak 1.

                  Članak 3.a stavak 1.

                  Članak 1. stavak 1.

                  Članak 3.a stavci 2. do 6.

                  —

                  Članak 2.

                  Članak 4.

                  —

                  —

                  —

                  Članak 2.

                  —

                  —

                  Članak 3.

                  Članak 3.

                  Članak 5.

                  Članak 4.

                  —

                  —

                  Prilog I.

                  —

                  —

                  Prilog II.


title: Direktiva Komisije 97/69/EZ od 5. prosinca 1997. o dvadeset trećoj prilagodbi tehničkom napretku Direktive Vijeća 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari  Tekst značajan za EGP

text:
               13/Sv. 17

               HR

               Službeni list Europske unije

               7

         31997L0069

               L 343/19

               SLUŽBENI LIST EUROPSKE UNIJE

         DIREKTIVA KOMISIJE 97/69/EZ
   od 5. prosinca 1997.
   o dvadeset trećoj prilagodbi tehničkom napretku Direktive Vijeća 67/548/EEZ o usklađivanju zakona i drugih propisa u odnosu na razvrstavanje, pakiranje i označivanje opasnih tvari
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (1) kako je zadnje izmijenjena Direktivom 95/56/EZ Europskog parlamenta i vijeća, (2) a posebno njezin članak 28.,
   budući da Prilog I. Direktivi 67/548/EEZ sadrži popis opasnih tvari zajedno s pojedinostima o razvrstavanju i označivanju u pogledu svake tvari ili skupine tvari;
   budući da su laboratorijske studije pokazale da neka umjetna staklena (silikatna) vlakna imaju karcinogeno djelovanje; budući da su epidemiološka istraživanja izazvala zabrinutost zbog učinaka umjetnih staklenih (silikatnih) vlakana na zdravlje;
   budući da bi se stoga popis opasnih tvari iz Priloga I. toj Direktivi trebao prilagoditi i proširiti, posebno kako bi se uvrstila neka umjetna staklena (silikatna) vlakna; budući da je, kao posljedica toga, potrebno izmijeniti predgovor Prilogu I. kako bi se umetnule napomene i pojedinosti o razvrstavanju, pakiranju i označivanju umjetnih staklenih (silikatnih) vlakana;
   budući da se, uz trenutačno stanje spoznaja, čini opravdanim, u određenim okolnostima, isključiti neka umjetna staklena (silikatna) vlakna koja su razvrstana kao karcinogene tvari; budući da je tu mogućnost potrebno preispitati u svjetlu znanstvenog i tehničkog napretka, posebno što se tiče testiranja karcinogenosti;
   budući da se kratica „EEZ” pojavljuje u pojedinim odredbama priloga I. i VI. Direktivi 67/548/EEZ;
   budući da je, na temelju članka G Ugovora o Europskoj uniji, izraz „Europska ekonomska zajednica” zamijenjen izrazom „Europska zajednica”; budući da se stoga, u gore navedenim odredbama, kratica „EEZ” treba zamijeniti kraticom „EZ”;
   budući da su u skladu s tim, članci 21. i 23. Direktive 67/548/EEZ izmijenjeni Direktivom 96/56/EZ, koja dopušta da se do 31. prosinca 2000. stavljaju na tržište opasne tvari ako je na njima istaknuta oznaka na kojoj piše „EEZ broj” i izraz „EEZ oznaka”;
   budući da su mjere predviđene ovom Direktivom u skladu s mišljenjem Odbora za prilagodbu tehničkom napretku direktiva radi uklanjanja tehničkih prepreka trgovini opasnim tvarima i pripravcima,
   DONIJELA JE OVU DIREKTIVU:
   Članak 1.
   Direktiva 67/548/EEZ mijenja se kako slijedi:

               1.

               Prilog I. mijenja se kako slijedi:

                           a)

                           U predgovoru, peti stavak poglavlja pod naslovom „Nomenklatura” zamjenjuje se sljedećim tekstom:
                           „Članak 23. stavak 2. točka (a) propisuje da, za tvari navedene u Prilogu I., naziv tvari koji će stajati na naljepnici mora biti jedan od naziva navedenih u Prilogu. Pored nekih tvari navedeni su dodatni podaci u uglatim zagradama radi lakšeg prepoznavanja tvari. Ti dodatni podaci ne moraju biti navedeni na naljepnici.”;

                           b)

                           Napomena A iz Uvoda zamjenjuje se sljedećim tekstom:
                           „Napomena A:
                           Naziv tvari mora biti istaknut na naljepnici u obliku jednog od naziva navedenih u Prilogu I. (vidjeti članak 23. stavak 2. točku (a)).
                           U Prilogu I. ponekad se upotrebljava opći naziv kao što su ‚ … spojevi’ ili ‚ … soli’. U tom je slučaju proizvođač, ili bilo koja druga osoba koja stavlja na tržište takvu tvar, dužna na naljepnici istaknuti ispravan naziv, vodeći pritom računa o poglavlju ‚Nomenklatura’ iz Uvoda.
                           Primjer: za BeCl2: berilijev klorid”;

                           c)

                           Sljedeće Napomene Q i R dodaju se Uvodu:
                           „Napomena Q:
                           Tvar se ne mora razvrstati kao karcinogena ako se može dokazati da je zadovoljen barem jedan od sljedećih uvjeta:

                                       —

                                       ispitivanje kratkoročne bioperzistencije inhalacijom pokazalo je da predviđeno vrijeme polurazgradnje vlakana dužih od 20 μm iznosi manje od 10 dana, ili

                                       —

                                       ispitivanje kratkoročne bioperzistencije intratrahealnim unosom pokazalo je da predviđeno vrijeme polurazgradnje vlakana dužih od 20 μm iznosi manje od 40 dana, ili

                                       —

                                       odgovarajuće intraperitonealno ispitivanje pokazalo je da nije dokazana prekomjerna karcinogenost, ili

                                       —

                                       odgovarajuće dugoročno ispitivanje inhalacijom pokazalo je da nema značajnih patogenetskih djelovanja ili neoplastičnih promjena.

                                 Napomena R:
                           Vlakno se ne mora razvrstati kao karcinogeno ako mu je dužinski ponderirani srednji geometrijski promjer, minus dvije standardne greške, veći od 6 μm.”;

                           d)

                           Dodaju se stavke koje su navedene u Prilogu ovoj Direktivi.

                           e)

                           Sva upućivanja na „EEZ broj” zamjenjuju se s „EZ broj”.

               2.

               Prilog VI. mijenja se kako slijedi:

                           a)

                           Sva upućivanja na „EEZ broj” zamjenjuje se s „EZ broj”.

                           b)

                           Sva upućivanja na „EEZ oznaka” zamjenjuje se s „EZ oznaka”.

         Članak 2.
   U razdoblju od pet godina nakon stupanja na snagu ove Direktive Komisija razmatra razvoj znanosti i donosi mjere kojima se briše ili mijenja, odnosno dopunjava Napomena Q.
   Članak 3.
   1.   Države članice donose zakone i druge propise potrebne za usklađivanje s ovom Direktivom najkasnije do 16. prosinca 1998. Države članice o tome odmah obavješćuju Komisiju.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Postupak za takvo upućivanje određuju države članice.
   2.   Bez obzira na članak 1., države članice do 31. prosinca 2000., dozvoljavaju stavljanje na tržište onih tvari na čijim je naljepnicama istaknuti izraz „EEZ broj” ili izraz „EEZ oznaka”.
   Članak 4.
   Ova Direktiva stupa na snagu treći dan od dana objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 5. prosinca 1997.

            Za Komisiju

         Ritt BJERREGAARD

            Članica Komisije

      (1)  SL 196, 16.8.1967., str. 1.

      (2)  SL L 236, 18.9.1996., str. 35.
   PRILOG
   Vidjeti Uredbu (EU) br. 1272/2008 Europskog parlamenta i Vijeća (SL L 353, 31.12.2008., str. 1.) i Direktivu Komisije 2009/2/EZ (SL L 11, 16.1.2009., str. 6.).


title: 69/60/EEZ: Direktiva Vijeća od 18. veljače 1969. o izmjeni Direktive Vijeća od 14. lipnja 1966. o stavljanju na tržište sjemena žitarica

text:
               03/Sv. 025

               HR

               Službeni list Europske unije

               3

         31969L0060

               L 048/1

               SLUŽBENI LIST EUROPSKE UNIJE

               18.02.1969.

      DIREKTIVA VIJEĆA

   od 18. veljače 1969.
   o izmjeni Direktive Vijeća od 14. lipnja 1966. o stavljanju na tržište sjemena žitarica
   (69/60/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegove članke 43. i 100.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Gospodarskog i socijalnog odbora,
   budući da je potrebno izmijeniti pojedine odredbe Direktive Vijeća od 14. lipnja 1966. (2) o stavljanju na tržište sjemena žitarica;
   budući da je primjereno pojačati privremene mjere i odobriti uporabu sjemena generacija koje prethode osnovnom sjemenu;
   budući da je u Direktivu potrebno uključiti novu vrstu žitarica i utvrditi minimalne zahtjeve za nju;
   budući da je, ako se određene vrste sjemena obično ne proizvode niti stavljaju na tržište na državnom području određene države članice, potrebno izuzeti takvu državu od obveze da primjenjuje tu Direktivu u pogledu dotične vrste, u okviru postupka Stalnog odbora za sjeme i reprodukcijski materijal u poljoprivredi, hortikulturi i šumarstvu;
   budući da je u pogledu sjemena koje udovoljava manje strogim zahtjevima potrebno smanjiti određene zahtjeve u pogledu označivanja i promijeniti boju oznake,
   DONIJELO JE OVU DIREKTIVU:
   Članak 1.
   Direktivu Vijeća od 14. lipnja 1966. o stavljanju na tržište sjemena žitarica potrebno je izmijeniti u skladu sa sljedećim člancima.
   Članak 2.
   1.   U članku 2. stavku 1. dijelu A dodaju se riječi „Phalaris canariensis L. Kanarska svjetlica” nakon riječi „Oryza sativa L. Riža”.
   2.   Zarez i riječi „kanarska svjetlica” dodaju se nakon riječi „pir, raž” u članku 2. stavku 1. dijelu (C) i nakon riječi „raž, kukuruz” u članku 2. stavku 1. dijelu (E).
   3.   Članak 2. stavak 1. dio E točka (a) zamjenjuje se sljedećim:

               „(a)

               koje je proizvedeno izravno od osnovnog sjemena ili, ako proizvođač to traži, od sjemena iz generacije koja prethodi osnovnom sjemenu koje može ispuniti i za koje je službeno ispitivanje pokazalo da ispunjava uvjete za osnovno sjeme utvrđene u prilozima I. i II.;”

         4.   Članak 2. stavak 1. dio F točka (a) zamjenjuje se sljedećim:

               „(a)

               koje je proizvedeno izravno od osnovnog sjemena, ili ako proizvođač to traži, od sjemena generacije koja prethodi osnovnom sjemenu za koje je službeno ispitivanje pokazalo da ispunjava uvjete za osnovno sjeme utvrđene u prilozima I. i II.;”

         5.   Članak 2. stavak 1. dio G točka (a) zamjenjuje se sljedećim:

               „(a)

               koje je proizvedeno izravno od osnovnog sjemena, od certificiranog sjemena prve generacije ili, ako to proizvođač traži, od sjemena iz generacije koja prethodi osnovnom sjemenu za koje je službeno ispitivanje pokazalo da ispunjava zahtjeve za osnovno sjeme utvrđene u prilozima I. i II.;”

         6.   Članku 2. stavku 2. dodaje se sljedeća točka (c):

               „(c)

               tijekom prijelaznog razdoblja od najviše tri godine nakon stupanja na snagu zakona i drugih propisa potrebnih za usklađivanje s ovom Direktivom i odstupajući od stavka 1. dijelova E, F i G, certificirati kao certificirano sjeme koje je proizvedeno izravno od sjemena koje je pod službenom kontrolom u državi članici u okviru programa u radu u tom trenutku i koje pruža ista jamstva kao i osnovno sjeme certificirano u skladu s načelima ove Direktive; ova se odredba treba na odgovarajući način primjenjivati na certificirano sjeme prve generacije iz stavka 1. dijela G.”

         Članak 3.
   U članku 4. stavku 1. točki (b) riječ „kukuruz” se briše.
   Članak 4.
   U članku 8. stavku 1. riječ „partije” zamjenjuje se rječju „pošiljke”.
   Članak 5.
   Članak 9. stavak 2. zamjenjuje se sljedećim:

      „2.   Službeno plombirana pakiranja ne smiju se ponovno plombirati, bilo jednom ili više puta, osim službeno. Ako se pakovanja ponovno plombiraju, činjenica tog ponovnog plombiranja, zadnji datum zapečaćenja te nadležno tijelo odgovorno za to moraju biti navedeni na oznaci propisanoj u skladu s člankom 10. stavkom 1.”

   Članak 6.
   Članak 10. stavak 1. točka (b) zamjenjuje se sljedećim:

               „(b)

               sadržavati službeni dokument, iste boje kao i oznaka, koji pruža iste informacije kao i one propisane za oznake u skladu s Prilogom IV. dijelom A, točkom (a), brojevima 3., 4. i 5.; taj dokument nije potreban ako su informacije neizbrisivo tiskane na pakiranju.”

         Članak 7.
   Članak 15. zamjenjuje se sljedećim:

      „Članak 15.
      1.   Države članice osiguravaju da se sjeme žitarica proizvedeno izravno od osnovnog sjemena ili certificiranog sjemena prve generacije certificiranog u jednoj državi članici i proizvedenog u drugoj državi članici ili u trećoj zemlji može certificirati u državi koja je proizvela osnovno sjeme ili certificirano sjeme prve generacije ako je to sjeme prošlo pregled na terenu u skladu s uvjetima utvrđenima u Prilogu I. i ako su službena ispitivanja pokazala da su ispunjeni uvjeti za certificirano sjeme utvrđeni u Prilogu II.
      2.   Stavak 1. primjenjuje se na sličan način na certificiranje certificiranog sjemena proizvedenog izravno od sjemena generacije koja prethodi osnovnom sjemenu koje može ispuniti i za koje su službena ispitivanja pokazala da ispunjava uvjete za osnovno sjeme utvrđene u prilozima I. i II.”

   Članak 8.
   Datum „1. srpnja 1970.” zamjenjuje se datumom navedenim u posljednjoj rečenici članka 16. stavka 2.
   Članak 9.
   U članku 17. stavku 2. riječ „smeđe” zamjenjuje se riječju „tamno žuto”.
   Članak 10.
   Dodaje se sljedeći članak 23.a:

      „Članak 23.a
      Država članica može na vlastiti zahtjev, koji se obrađuje u skladu s člankom 21., biti u potpunosti ili djelomično oslobođena obveze primjene ove Direktive u pogledu određenih vrsta sjemena ako se sjeme tih vrsta obično ne proizvodi niti stavlja na tržište na njezinom državnom području.”

   Članak 11.
   U Prilogu I. broju 2. dijelu A i broju 4., zarez i riječi „kanarska svjetlica” dodaju se nakon riječi „raž”.
   Članak 12.
   1.   Druga rečenica iz Priloga II. broj 2. zamjenjuje se sljedećim:

      „U slučaju osnovnog sjemena, tolerira se jedan fragment Claviceps purpurea na 500 grama, a u slučaju certificiranog sjemena, toleriraju se tri komada ili fragmenta Claviceps purpurea na 500 grama.”

   2.   Broj „7” zamjenjuje se brojem „5” u sedmom stupcu Priloga II. broju 3. dijelu A točki (a) podstavcima (bb) i (cc) te točki (c) podstavku (bb).
   3.   Sedmi stupac Priloga II. broj 3. dio A točka (b) zamjenjuje se sljedećim:

               (a)

               podstavak (aa): riječi „2 crvena sjemena” zamjenjuju se riječima „1 crveno sjeme”;

               (b)

               podstavak (bb): broj „5” zamjenjuje se brojem „2”;

               (c)

               podstavak (cc): broj „5” zamjenjuje se brojem „3”.

         4.   Riječi „(u 250 g)” dodaju se nakon „0” u Prilogu II. broju 3. dijelu A točki (d) podstavku (aa), šestom stupcu.
   5.   Sljedeća točka (e) dodaje se Prilogu II. broju 3. dijelu A:

                              „(e)

                              Kanarska svjetlica

                              (aa)

                              Osnovno sjeme

                  75

                  98

                  4

                  1

                  0

                     Avena fatua,

                     Avena sterilis

                              (bb)

                              Certificirano sjeme

                  75

                  98

                  10

                  5

                     Avena ludoviciana sau Lolium temulentum”

   6.   Sljedeći dio C dodaje se Prilogu II. broju 3.:

                  „C.

                  Posebni uvjeti u pogledu maksimalnog sadržaja sjemena vrsta Avena fatua, Avena sterilis, Avena ludoviciana i Lolium temelentum:
                  Prisustvo jednog sjemena vrste Avena fatua, Avena sterilis, Avena ludoviciana ili Lolium temelentum u uzorku od 500 grama ne smatra se nečistoćom ako u drugom uzorku nema prisustva vrsta Avena fatua, Avena sterilis, Avena ludoviciana i Lolium temelentum.”

   Članak 13.
   1.   Tekst iz Priloga IV. dijela A točke (a) brojeva 1. i 2. zamjenjuje se sljedećim

                  „1.

                  ‚Pravila i standardi EEZ-a’

                  2.

                  Certifikacijsko tijelo i država članica ili njihovi inicijali.”

   2.   Međutim, oznake koje navode informacije koje se traže u skladu s Prilogom IV. dijelom A točkom (a) brojem 1. Direktive Vijeća od 14. lipnja 1966. o stavljanju na tržište sjemena žitarica mogu se koristiti najkasnije do 30. lipnja 1970.
   Članak 14.
   Države članice donose zakone i druge propise potrebne za usklađivanje s ovom Direktivom najkasnije do 1. srpnja 1969. One o tome odmah obavješćuju Komisiju.
   Članak 15.
   Ova je Direktiva upućena državama članicama.

      Sastavljeno u Bruxellesu 18. veljače 1969.

            Za Vijeće

            Predsjednik

         J. P. BUCHLER

      (1)  SL C 108, 19.10.1968., str. 30.

      (2)  SL 125, 11.7.1966., str. 2309/66.


title: Direktiva Komisije 1999/54/EZ od 26. svibnja 1999. o izmjeni Direktive Vijeća 66/402/EEZ o stavljanju na tržište sjemena žitarica

text:
               03/Sv. 56

               HR

               Službeni list Europske unije

               172

         31999L0054

               L 142/30

               SLUŽBENI LIST EUROPSKE UNIJE

         DIREKTIVA KOMISIJE 1999/54/EZ
   od 26. svibnja 1999.
   o izmjeni Direktive Vijeća 66/402/EEZ o stavljanju na tržište sjemena žitarica
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), kako je zadnje izmijenjena Direktivom 1999/8/EZ (2), a posebno njezin članak 2. stavke 1.b i 21.b,

               (1)

               budući da gore navedena Direktiva predviđa obuhvaćanje hibrida samooprašujuće tritikale u svoj djelokrug i ovlašćuje Komisiju da usvoji potrebne izmjene definicija u članku 2. stavku 1. te Direktive; budući da zbog sve većeg značaja u Zajednici hibrida samooprašujuće tritikale, iste treba uključiti u područje primjene Direktive i stoga treba usvojiti izmjene definicija „osnovnog sjemena” i „certificiranog sjemena”;

               (2)

               budući da gore navedena Direktiva ne utvrđuje uvjete koje treba ispuniti usjev i sjeme hibrida Avena sativa, Hordeum vulgare, Oryza sativa, Triticum aestivum, Triticum durum, Triticum spelta i samooprašujuća Triticosecala; budući da se takvi uvjeti mogu utvrditi i Prilozi I. i II. Direktivi 66/402/EEZ na odgovarajući način izmijeniti; budući da se, zbog sve većeg značaja u Zajednici gore navedenih hibrida, trebaju utvrditi uvjeti koje trebaju ispuniti usjev i sjeme, posebno u slučaju kada se sjeme dobiva primjenom kemijskog sredstva za hibridizaciju;

               (3)

               budući da su mjere predviđene ovom Direktivom u skladu s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU DIREKTIVU:
   Članak 1.
   Direktiva 66/402/EEZ mijenja se kako slijedi:

               1.

               U članku 2. stavku 1. točki Ca, uvodna se rečenica se zamjenjuje sljedećom:
               „Osnovno sjeme (hibridi zobi, ječma, riže, raži, pšenice, tvrde pšenice, slatke pšenice i samooprašujuće tritikale)”.

               2.

               U članku 2. stavku 1. točki E, uvodna se rečenica zamjenjuje sljedećom:
               „Certificirano sjeme (blještac, osim hibrida, raž, sirak, sudanska trava, kukuruz i hibridi zobi, ječma, riže, pšenice, tvrde pšenice, slatke pšenice i samooprašujuće tritikale): sjeme”.

               3.

               U točki 3. Priloga I., prva i druga rečenica zamjenjuju se sljedećim:
               „Usjev mora imati dostatnu sortnu prepoznatljivost i sortnu čistoću ili, kod usjeva samooplodne linije, dostatnu prepoznatljivost i čistoću u pogledu svojih obilježja. Za dobivanje sjemena hibridnih sorata, gore navedene odredbe također vrijede za obilježja komponenti, uključujući mušku sterilnost ili obnovu plodnosti”.

               4.

               Sljedeća točka 3.b se umeće u Prilog I.:

                           „3.b

                           Usjevi za dobivanje certificiranog sjemena hibrida zobi, ječma, riže, pšenice, tvrde pšenice, slatke pšenice i samooprašujuće tritikale

                                       (a)

                                       Usjev mora biti u skladu sa sljedećim standardima u pogledu udaljenosti od najbližih izvora peludi koja može rezultirati nepoželjnim stranim oprašivanjem:

                                                   —

                                                   najmanja udaljenost od ženske komponente mora biti 25 m od bilo koje druge sorte iste vrste, osim od usjeva muške komponente,

                                                   —

                                                   ova udaljenost se može zanemariti ako postoji dostatna zaštita od bilo kojeg nepoželjnog stranog oprašivanja.

                                       (b)

                                       Usjev mora imati dostatnu prepoznatljivost i čistoću u pogledu obilježja komponenti.
                                       U slučaju kada se sjeme dobiva primjenom sredstva za kemijsku hibridizaciju, usjev mora zadovoljiti sljedeće standarde ili druge uvjete:

                                                   i.

                                                   najmanja sortna čistoća svake komponente mora biti:

                                                               —

                                                               zob, ječam, riža, pšenica, tvrda pšenica i slatka pšenica: 99,7 %.

                                                               —

                                                               samooprašujuća tritikala: 99,0 %;

                                                   ii.

                                                   najmanja hibridnost mora biti 95 %. Postotna hibridnost mora se procijeniti u skladu s važećim međunarodnim metodama, ako takve metode postoje. U slučajevima kada se hibridnost određuje tijekom ispitivanja sjemena prije certifikacije, određivanje hibridnosti tijekom pregleda na terenu ne mora se provesti.”.

               5.

               U točki 1. Priloga II., prva i druga rečenica zamjenjuju se sljedećim:
               „Sjeme mora imati dostatnu sortnu prepoznatljivost i sortnu čistoću ili, kod sjemena samooplodne linije, dostatnu prepoznatljivost i čistoću u pogledu svojih obilježja. Za sjeme hibridnih sorti, gore navedene odredbe također vrijede za obilježja komponenti.”;

               6.

               u naslovu odjeljka 1.Aa Priloga II., „drukčije od hibrida” dodaje se nakon „Triticosecale”.

               7.

               Sljedeći se odjeljak dodaje odjeljku 1.Aa Priloga II.:

      „Ab. Hibridi zobi, ječma, riže, pšenice, tvrde pšenice, slatke pšenice i samooprašujuće tritikale.
      Najmanja sortna čistoća sjemena kategorije ‚certificiranog sjemena’ mora biti 90 %. Ono se pregledava službenim ex post ispitivanjima u službenoj postaji na primjerenom udjelu uzoraka.”

   Članak 2.
   1.   Države članice donose zakone i druge propise potrebne za usklađivanje s ovom Direktivom najkasnije do 1. srpnja 2000. One o tome odmah obavješćuju Komisiju.
   2.   Kad države članice donose ove mjere, te mjere prilikom njihove službene objave sadrže uputu na ovu Direktivu ili se uz njih navodi takva uputa. Načine tog upućivanja određuju države članice.
   3.   Države članice Komisiji dostavljaju tekst glavnih odredaba nacionalnog prava koji donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europskih zajednica.

      Sastavljeno u Bruxellesu 26. svibnja 1999.

            Za Komisiju

         Franz FISCHLER

            Član Komisije

      (1)  SL 125, 11.7.1966., str. 2309./66.

      (2)  SL L 50, 26.2.1999., str. 26.